Guldbæk Festival lidt syd for Aalborg er lørdag blevet afholdt for ottende gang - igen med succes.

Første gang ungdoms-musikfestivalen, der primært henvender sig til unge nordjyske musikere, blev afholdt var der 250 gæster. I dag var der 800 gæster, og modsat mange andre festivaler, så ønsker man ikke blive ret meget større. - Vi skal ikke blive en to dages festival, målet er at lave en super god dag for unge musikere, men der må da gerne komme lidt flere, siger formand for Guldbæk Festival, Merete Johanne Sørensen.